armvectores/hy_wikipedia_2023 huggingface dataset:
Օսա դե Մոնտիել

Օսա դե Մոնտիել(իսպ.՝ Ossa de Montiel), բնակավայր և մունիցիպալիտետ Իսպանիայում։ Գտնվում է Ալբասետե պրովինցիայի, Կաստիլիա-Լա Մանչա ինքնավար համայնքի կազմում։ Մունիցիպալիտետը գտնվում է Սիեռա դե Ալկարաս ի Կամպո դե Մոնտել շրջանում։ Տարածքը՝ 243,71 կմ²։ Բնակչությունը 2 666 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 85 կմ։


== Ժողովրդագրություն ==


== Արտաքին հղումներ ==
պաշտոնական կայք Archived 2008-03-12 at the Wayback Machine.
Միխայիլ Ցխակայա

Միխայիլ Ցխակայա (վրաց.՝ მიხეილ გრიგოლის ძეცხაკაია, մայիսի 4, 1865(1865-05-04), Khuntsi, Քութայիսի նահանգ, Ռուսական կայսրություն - մարտի 19, 1950(1950-03-19), Մոսկվա, ԽՍՀՄ, Խորհրդային Ռուսաստան), վրացի կոմունիստ քաղաքական գործիչ, Կոմունիստական կուսակցության անդամ (1898)։ 
Ծնվել է հոգևորականի ընտանիքում։ Սովորել Քութայիսի հոգևոր ուսումնարանում, ապա՝ Թիֆլիսի հոգևոր սեմինարիայում։ 1888֊1892 թվականներին քարոզչական գործունեություն է իրականացրել Թիֆլիսում, Բաթումում, Քութայիսում։ 1892֊1893 թվականներին մասնակցել է «Մեսամե-դասի» սոցիալ-դեմոկրատական կազմակերպության ստեղծմանը։ 1897 թվականին 5 տարով աքսորվել է Կովկասի սահմաններից դուրս։ 1898 թվականին աշխատել է ՌՍԴԲԿ Եկատերինոսլավի (Դնեպրոպետրովսկ) կոմիտեում և «Յուժնի Ռարոյի» («Южный рабочий») թերթում։ 1900-1902 թվականներին եղել է բանտարկված։ 1903 թվականից եղել է ՌՍԴԲԿ Կովկասյան միութենական կոմիտեի ղեկավարներից մեկը։ 1905 թվականներին ընտրվել է ՌՍԴԲԿ III համագումարի պատգամավոր և Կամոյի ձեռք բերած անձնագրով՝ Բարսով անվան տակ մեկնել Լոնդոն, որտեղ հանդիպել է Վլադիմիր Լենինին։ Համագումարում հանդես է եկել Կովկասի գյուղացիական շարժումների մասին զեկուցումով։ Լենինի առաջարկով համագումարն ընդունել է «Կովկասի իրադարձությունների առթիվ» հայտնի բանաձևը։ 1905 թվականին Բաքվի սովետի կազմակերպիչներից է։ 1907 թվականին Լոնդոնում մասնակցել է ՌՍԴԲԿ V համագումարին։ 1907֊1917 թվականներին ապրել է ժնևում։ 1917֊1920 թվականներին եղել է ՌՍԴԲ(բ) կ Թիֆլիսի կոմիտեի անդամ։ 1919 թվականին ձերբակալվել է և բանտարկվել Մետեխի բանտում, 1920 թվականի մայիսին ազատվել է բանտից և ընտրվել ՎԿ(բ) կ ԿԿ կազմում։ 1921-1922 թվականներին եղել է ՌՍՖՍՀ–ին կից Վրացական ԽՍՀ ներկայացուցիչը, 1923֊1930 թվականներին՝ Վրացական ՍՍՀ Կենտգործկոմի նախագահության նախագահ, Անդրֆեդերացիայի Կենտգործկոմի նախագահներից և ԽՍՀՄ Կենտգործկոմի նախագահության անդամ։ 1920 թվականին դարձել է Կոմինտերնի գործկոմի անդամ, 1931 թվականին՝ Ինտերնացիայի վերստուգիչ հանձնաժողովի անդամ։ Եղել է ՀամԿ(բ) կ X– XI, XIII, XV–XVII համագումարների, Կոմինտերնի II –VII կոնգրեսների պատգամավոր, ԽՍՀՄ I–III գումարումների Գերագույն սովետի դեպուտատ։ Պարգեվատրվել է Լենինի շքանշանով։ Միխայիլ Ցխակայաի անունով է կոչվել Միխա–Ցխակայա քաղաքը (այժմ՝ Սենակ) Վրաստանում։


== Ծանոթագրություններ ==
Նիժնելանովսկի գյուղական խորհուրդ (Կարլովսկի շրջան)

Նիժնելանովսկի գյուղական խորհուրդ  (ուկրաիներեն՝ Нижньоланнівська сільська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Նիժնելանովսկի գյուղական խորհրդում բնակվում էր 954 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռոզենաու (Բրանդենբուրգ)

Ռոզենաու  (գերմ.՝ Rosenau (Brandenburg)), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 950 մարդ (ըստ 2010 թվականի դեկտեմբերի 31-ի)։ Տարածքը կազմում է 49,36 կմ²։ Պաշտոնական կոդ՝ 12 069 537։
Կոմունան ներառում է 4 գյուղական շրջան։


== Արտաքին հղումներ ==
Պաշտոնական էջ


== Ծանոթագրություններ ==
Տիխոնովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՏիխոնովոՏիխոնովո (ռուս.՝ Тихоново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այնսըզ

Այնսըզ, գյուղ Արևմտյան Հայաստանում, Կիլիկիայի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
TV3 Latvija

TV3, Լատվիական հեռուստաալիք։ Հեռարձակումը սկսել է 1998 թվականի սեպտեմբերին։ Հեռուստաալիքը պատկանում է SIA «TV3 Latvia» մեդիահոլդինգին, որը գտնվում է շվեդական «Modern Times Group» մեդիաընկերության կազմում։ Մինչ 2012 թվականը ազգային հեռուստաալիքների շարքում եր, սակայն 2012 թվականից ընկերության ղեկավարությունը որոշեց անցնել վճարովի համակարգին, և այժմ հեռուստաալիքը Լատվիայի բնակչությանը հասանելի է «Lattelecom» թվային հեռուստատեսության օպերատորի բաժանորդներին։


== Ծանոթագրություններ ==


== Արտաքին հղումներ ==
Պաշտոնական կայք
TV3 Play TV
(5822) Մասակիչի

(5822) Մասակիչի (անգլ.՝ Masakichi), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 21-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,407909 ա. մ., առավելագույնը մոտենում է 1,9837 ա. մ. հեռավորության վրա և հեռանում 2,8321 ա. մ.։ Արեգակի շուրջ մեկ ամբողջական պտույտ է կատարում 1364,77 երկրային օրվա ընթացքում, իր ուղեծրով շարժվելով միջինում 0,263781 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5822) Մասակիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաուբեն (Ներքին Ալգոյ)

Անվան այլ կիրառումների համար տե՛ս՝ Լաուբեն (այլ կիրառումներ)Լաուբեն (գերմ.՝ Lauben), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1310 մարդ (դեկտեմբերի 31, 2010)։ Զբաղեցնում է 18,38 կմ² մակերես։ Պաշտոնական կոդ՝ 09 7 78 163։


== Ծանոթագրություններ ==


== Արտաքին հղումներ ==
Պաշտոնական կայք
Ռոտշիլդյան (Ֆաբերժեի ձու)

«Ռոտշիլդյան» (ռուս.՝ Ротшильдовское), ոսկերչական ձու, որը պատրաստել է վարպետ-ոսկերիչ Միխայիլ Պերխինը Կարլ Ֆաբերժեի ղեկավարությամբ 1902 թվականին։ 1905 թվականին Բեատրիսա Էֆրուսին (1864-1934) ձուն նվիրում է կրտսեր եղբորը՝ բարոն Էդուարդ Ռիտշիլդին (1868-1949)՝ որպես նշանադրության ընծա. Էդուարդը պսակվել էր Ժերմենա Հալֆենի հետ։ Երկար ժամանակ ձվի մասին պատմությունը լռում էր. այն չէր ցուցադրվում, չէր վաճառվում և համարվում էր Ռոտշիլդների ընտանեկան սեփականությունը։ 2007 թվականին Լոնդոնի Քրիստիս աճուրդի տանից ձուն գնում է Ալեքսանդր Իվանովը 18,5 միլիոն ամերիկյան դոլարով։ Պահվել է «Ռուսական ազգային թանգարան» մասնավոր թանգարանում (տնօրեն՝ Ալեքսանդր Իվանով)։ Հետո ցուցադրվել է Բադեն-Բադենի Ֆաբերժեի թանգարանում։ 2014 թվականին այս ձուն ընծայել են Էրմիտաժին։
Այսօր «Ռոտշիլդյան» ոսկերչական ձուն պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։


== Դիզայն ==
«Ռոտշիլդյան» ոսկերչական ձուն գրեթե ամբողջությամբ կրկնօրինակում է 1900 թվականին ստեղծված  կայսերական «Աքաղաղ» ձու-ժամացույցը։
Ձու-ժամացույցը պատրաստված է ոսկուց։ Զարդարված է ադամանդներով, թափանցիկ բաց վարդագույն և սպիտակ էմալով, պլատինով, եզրազարդերը՝ մարգարտապատ են։ Թվացույցը երիզված է մարգարտե օղակով։ Ձվի գագաթը պատրաստված է գունավոր ոսկուց։


== Անակնկալ ==
«Ռոտշիլդյան» ոսկերչական ձվի գագաթը զարդանախշերով է ծածկված, որի տակ թաքցված է ձվի անակնկալը՝ մեխանիկական էմալապատ ադամանդակուռ ոսկե աքաղաղը։ Յուրաքանչյուր նոր ժամին ձվի գագաթի կափարիչը բացվում է և դուրս է գալիս աքաղաղը, որը չորս անգամ թափահարում է թևերը, երեք անգամ գլուխն է բարձրացնում ու իջեցնում, բացում է կտուցն ու երգում։ Այս «համերգը» տևում է 15 վայրկյան, որից հետո հնչում է զանգը՝ ըստ տվյալ ժամի թվաքանակի։


== Պատմություն ==
Ձուն պատրաստվել է 1902 թվականին։ Այն Բեաթրիս Էֆրուսիան նվիրել է եղբորը 1905 թվականին։ Մինչև 2007 թվականը այն Ռոտշիլդների ընտանիքին է պատկանել։
2007 թվականին «Ռոտշիլդյան» ոսկերչական ձու-ժամացույցը Լոնդոնի Քրիստիս աճուրդի տանը հանվում է վաճառքի։ Այն ձեռք է բերում Ալեքսանդր Իվանովը, որը 2014 թվականին նվիրում է հայրենիքին։ Այժմ ցուցադրության է ներկայացված Էրմիտաժում։


== Ծանոթագրություններ ==


== Արտաքին հղումներ ==
Ոսկերչական ձուն Էրմիտաժի պաշտոնական կայքում
(5396) 1988 SH1

(5396) 1988 SH1, աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,396127 ա. մ., առավելագույնը մոտենում է 1,994 ա. մ. հեռավորության վրա և հեռանում 2,7983 ա. մ.։ Արեգակի շուրջ մեկ ամբողջական պտույտ է կատարում 1354,76 երկրային օրվա ընթացքում, իր ուղեծրով շարժվելով միջինում 0,265729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5396) 1988 SH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուլդա (քաղաքատիպ ավան, Վորկուտա քաղաքային օկրուգ)

Մուլդա (ռուս.՝ Мульда), քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (177301-177400)

Աստերոիդների ցանկ (177201-177300)  • Աստերոիդների ցանկ  • Աստերոիդների ցանկ (177401-177500)
 Աստերոիդների ցանկ (177201-177300)  • Աստերոիդների ցանկ  • Աստերոիդների ցանկ (177401-177500)
(277) Էլվիրա

(277) Էլվիրա (անգլ.՝ Elvira), աստերոիդ աստերոիդների հիմնական գոտում։ Հայտնաբերվել է 1888 թվականի մայիսի 3-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,884823 ա. մ., առավելագույնը մոտենում է 2,631 ա. մ. հեռավորության վրա և հեռանում 3,1386 ա. մ.։ Արեգակի շուրջ մեկ ամբողջական պտույտ է կատարում 1789,69 երկրային օրվա ընթացքում, իր ուղեծրով շարժվելով միջինում 0,201152 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։
Էլվիրա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(277) Էլվիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլեր լը Սեկ (Էնայի գավառ)

Վիլեր լը Սեկ (ֆր.՝ Villers-le-Sec), համայնք Ֆրանսիայում՝ Պիկարդիա երկրամասի  Էնա գավառի կազմում։ Համայնքը մտնում է նաև Ռիբմոն կանտոնի կազմի մեջ։ Համայնքի շրջանն է հանդիսանում Սեն Կանտենը։
Համայնքի INSEE ծածկագիրն է 02813։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 277 մարդ։ 


== Տնտեսություն ==
2010 թվականին 163 մարդկանցից (15—64 տարեկան) 117-ը եղել են առավել ակտիվ տնտեսվարողներ, 46-ը եղել են համեմատաբար ոչ ակտիվ (ակտիվության ցուցանիշը կազմել է 71,8 %, 1999 թվականին եղել է 64,4 %)։ 117 ակտիվ քաղաքացիներից 105-ը աշխատել են տարբեր ձեռնարկություններում (62 տղամարդ և 43 կին), անաշխատունակների թիվը կազմել է 12 մարդ (6 տղամարդ և 6 կին)։ 46 ոչ ակտիվ մարդկանցից 17-ը եղել են կամ աշակերտ կամ էլ ուսանող, 8-ը եղել են թոշակառու, 21-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վիլեր լը Սեկ (ֆր.)


== Ծանոթագրություններ ==
Բենջամին Լի Ուորֆ

Բենջամին Լի Ուորֆ (ապրիլի 24, 1897(1897-04-24)[…], Winthrop, Սաֆֆոլկ շրջան, Մասաչուսեթս, ԱՄՆ - հուլիսի 26, 1941(1941-07-26)[…], Ուեդերսֆիլդ, Հարտֆորդ շրջան, Կոնեկտիկուտ, ԱՄՆ և Հարթֆորդ, ԱՄՆ), ամերիկացի լեզվաբան, հնագետ։ Հետազոտել է լեզվի և մտածողության խնդիրը, ուսումնասիրել ամերիկյան հնդկացիական և սեմական լեզուները։ Ձևակերպել է լեզվաբանական հարաբերականության հիպոթեզը (Սեպիր-Ուորֆի հիպոթեզ)։ Ուորֆն առաջինն է լեզվում սահմանազատել ակնհայտ և թաքուն քերականական կարգերը։ Ուորֆի հայացքներին անդրադարձել է Դ․ Բրուտյանը, որը Սեպիր-Ուորֆի հիպոթեզին հակադրել է լեզվաբանական լրացչության սկզբունքը։


== Ծանոթագրություններ ==
Հարստության հարկ

Հարստության հարկ (անգլերեն՝ wealth tax), սեփականության հարկի տարատեսակ։ Գործում է մի շարք երկրներում (Ավստրիա, Դանիա, Հնդկաստան, Իռլանդիա, Իսպանիա, Նիդեռլանդներ, Նորվեգիա, Շվեդիա, Շվեյցարիա, Ֆինլանդիա)։ Հարստության հարկը, որպես կանոն, տեղական հարկ է, որով հարկվում է զուտ եկամուտը։ Ունեցվածքը գնահատվում է շուկայական արժեքով։ Հարստության հարկ չի գանձվում ավտոմոբիլներից և տրանսպորտի այլ միջոցներից, պատենտներից, հեղինակային իրավունքներից, կահույքից, տնային գույքից, արվեստի ստեղծագործություններից, գրքերի, դրոշմանիշների մասնավոր հավաքածուներից, աննուիտետներից (պետական փոխառության տեսակ, գերմ. Annuitat)։
Չեն Ցզինժուն

Չեն Ցզինժուն (չինարեն՝ 陳景潤; մայիսի 22, 1933(1933-05-22), Minhou County, Fujian Province, Չինաստանի Հանրապետություն - մարտի 19, 1996(1996-03-19), Dongcheng District, Պեկին, Չինաստան), չինացի մաթեմատիկոս, թվերի տեսության մասնագետ, Չինաստանի գիտությունների ակադեմիայի ակադեմիկոս (1980)։ Ազգային բնագիտական մրցանակի առաջին աստիճանի դափնեկիր (1982),  He-Liang-He-Li Prize և Loo-Keng Hua Mathematics Award (1992)։ 1966 թվականի հրապարակման մեջ նա ապացուցեց իր անունը ստացած թեորեմը (Չենի թեորեմ)։
Սյամենի համալսարանանի մաթեմատիկայի ամբիոնի շրջանավարտ է (1953), որտեղ հաճախել է 1949 թվականից։ Այնուհետ աշխատել է որպես ուսուցիչ Պեկինի դպրոցում, իսկ 1955 թվականից ալմա-մատերի ծառայող։ Նկատվել է Hua Luogeng-ի կողմից։ 1957 թվականից Չինաստանի գիտությունների ակադեմիայի Մաթեմատիկայի ինստիտուտի ասիստենտ է (որտեղ գիտական հաջողությունների շնորհիվ 1978 թվականից դարձել է պրոֆեսոր-ուսումնասիրող)։
Տարբերվում էր վատ առողջությամբ, 1984 թվականից տառապում էր Պարկինսոնի հիվանդությամբ։
1978 և 1982 թվականներին՝ Մաթեմատիկոսների միջազգային կոնգրեսի զեկուցող է։
Հրապարակել է ավելի քան 70 աշխատանք։
Ամուսնացած է եղել 1980 թվականից, ունեցել է որդի։
1999 թվականի հուլիսի 28-ին Քսիլոնգ կայանում, ՉԺՀ-ում 1996 թվականի դեկտեմբերի 24-ին հայտնաբերված աստղակերպին ի պատիվ Չեն Ցզինժունի, շնորհվեց  7681 Chenjingrun անվանումը։


== Ծանոթագրություններ ==


== Հղումներ ==
http://www.china.org.cn/china/60th_anniversary_people/2009-09/17/content_18547276.htm
[1]
Ուրալ (ֆուտբոլային ակումբ)

Անվան այլ կիրառումների համար տե՛ս՝ Ուրալ (այլ կիրառումներ)«Ուրալ» Ֆուտբոլային Ակումբ (ռուս.՝ Футбольный клуб Урал), ռուսական պրոֆեսիոնալ ֆուտբոլային ակումբ Եկատերինբուրգից, որը հանդես է գալիս Ռուսաստանի Պրեմիեր Լիգայում։ Տնային խաղերն անցկացնում է «Կենտրոնական» մարզադաշտում։ Հիմնադրվել է 1930 թվականին։


== Պատմություն ==
«Ուրալ» Ֆուտբոլային Ակումբը հիմնադրվել է 1930 թվականին, Եկատերինբուրգ քաղաքում։


== Ներկա կազմ ==
Օգոստոս 30, 2017
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


== Ծանոթագրություններ ==


== Արտաքին հղումներ ==
«Ուրալ» ՖԱ-ի պաշտոնական կայքէջը (ռուս.)
Ախ այս աչքակապուկը (մուլտֆիլմ)

Ախ այս աչքակապուկը (ռուս.՝ Ах, эти жмурки!), ռեժիսոր Իվան Ուֆիմցևի ռուսական տիկնիկային մուլտֆիլմը, որը նկարահանվել է ըստ նրա կնոջ` Էլենորա Տադեի սցենարի։ Լեոնիդ Շվարցմանի հետ Ուֆիմցևը կենդանիների մասնակցությամբ ստեղծել է մի պատմություն՝ ազնվության, պարկեշտության, բարության և փոխադարձ աջակցության մասին։
1993 թվականին նկարահանված «Գյուղական զավեշտախաղ» մուլտֆիլմի շարունակությունն է։


== Սյուժե ==
Ֆիլմի գործողությունները տեղի են ունենում ռյազանյան գյուղի անասնաբակերից մեկում։ Աչքակապուկ անմեղ խաղը թյուրիմացության պատճառ է դառնում, որի արդյունքում քիչ է մնում քանդվի Անտարկտիդայից եկած պինգվինի և համեստ հավիկ Պեստրուշկինի ընտանեկան երջանկությունը։ Պինգվինը իր ճուտիկների հետ աչքակապուկ խաղալիս պատահմամբ համբուրում է կովին, ինչի պատճառով տեղի բամբասող հավեր Իզաբելը և Ագնեսան, որ սիրահարված էին պինգվինին, հայտնում են նրա կնոջն այդ իբր թե «դավաճանության» մասին, և վերջինս դուրս է վռնդում խեղճ պինգվինին։ Իսկ հարևաններից յուրաքանչյուրը որոշում է ձեռք բերել նրան, ինչի պատճառով պինգվինը նույնիսկ ստիպված է լինում ջրհորի մեջ ցատկել։ Բայց վերջում ամեն ինչ լավ է ավարտվում. «ջրահեղձը», պարզվում է, ողջ ու առողջ է, և վերադառնում է իր կնոջ մոտ։        


== Նկարահանող խումբ ==
սցենարի հեղինակ` Էլեոնարա Տադէ
բեմադրող ռեժիսոր` Իվան Ուֆիմցև
բեմադրող նկարիչ` Լեոնիդ Շվարցման
կինոօպերատոր` Իգոր Դիանով
կոմպոզիտոր` Ալեքսեյ Շելիգին
հնչյունային օպերատոր` Բորիս Ֆիլչիկով
նկարիչ-անիմատորներ` Տատյանա Մոլոդովա, Սերգեյ Կոսիցին
տիկնիկները և դեկորացիաները պատրաստել են` Ալեքսանդր Մաքսիմով, Վլադիմիր Կոնոբեև, Վլադիմիր Ալիսով, Օլեգ Մասաինով, Վիկտոր Գրիշին, Նինա Մոլևա, Նատալյա Գրինբերգ, Նիկոլայ Զակլյակով, Նատալյա Բարկովսկայա
Խմբագիր` Նատալյա Աբրամովա
մոնտաժող` Գալինա Ֆիլատովա
տնօրեն` Ալինա Վլասովա


== Դերերը հնչյունավորել են ==
Եվգենի Վեսնիկ
Վսեվոլոդ Լարիոնով
Լյուդմիլա Գնիլովա
Նադեժդա Ռումյանցևա
Ելենա Սանաևա
Եկատիրինա Ուֆեմցև
Ալեքսեյ Շելիգին


== Ծանոթագրություններ ==


== Արտաքին հղումներ ==
«Ախ այս աչքակապուկը» մուլտֆիլմը «Անիմատոր.ռու» կայքում
«Ախ այս աչքակապուկը» youtube.com կայքում
Կոնսեյսան դա Բառա

Կոնսեյսան դա Բառա (պորտ.՝ Conceição da Barra), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Սան Մատեուս գավառի կազմի մեջ։ Բնակչությունը կազմում է 29 607 մարդ՝ 2006 թվականի տվյալներով։ Գրավում է 1 188,044 կմ2 տարածք։ Բնակչության խտությունը՝ 24,9 մարդ/կմ²։


== Պատմություն ==
Քաղաքը հիմնադրվել է 1891 թվականի հոկտեմբերի 6-ին


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 1 188,044 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 7.182 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,688 (տվյալները՝ ՄԱԿ-ի զարգացման ծրագրի)։


== Պատկերասրահ ==
Քրիստիանո Լոմբարդի

Քրիստիանո Լոմբարդի (իտալերեն՝ Cristiano Lombardi, օգոստոսի 19, 1995(1995-08-19), Վիտերբո, Լացիո, Իտալիա), իտալացի պրոֆեսիոնալ ֆուտբոլիստ։ Ներկայումս Լացիոյից վարձավճարով հանդես է գալիս Սալերնիտանայի կազմում։ Խաղում է աջ վինգերի դիրքում։


== Ակումբային կարիերա ==


=== Լացիո ===
Լոմբարդին Լացիոյի ակադեմիայի սան է։ 2014 թվականի հուլիսի 12-ին նա 1 տարվա վարձավճարով տեղափոխվեց Տրապանի։ Իր պրոֆեսիոնալ դեբյուտը նշեց սեպտեմբերի 13-ին՝ փոխարինման մտնելով Չիտադելայի դեմ խաղում և այս խաղում տալով գոլային փոխանցում։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ Վարեզեի դեմ խաղում։ Տրապանիի կազմում Լոմբարդին անցկացրեց 13 հանդիպում՝ դառնալով գոլային փոխանցման հեղինակ։
2015 թվականի օգոստոսի 31-ին Լոմբարդին վարձավճարով միացավ Սերիա C-ում հանդես եկող Անկոնային։ Իր դեբյուտը նշեց սեպտեմբերի 13-ին՝ Պրատոյի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ Լ'Ակվիլայի դեմ խաղում։ Հոկտեմբերի 17-ին իտալացին գոլի և գոլային փոխանցման հեղինակ դարձավ Լուկեզեի դեմ խաղում՝ 2-1 հաշվով հաղթանակ պարգևելով իր թիմին։ Անկոնայի կազմում Լոմբարդին անցկացրեց 25 հանդիպում առաջնությունում՝ դառնալով 4 գոլի և 2 գոլային փոխանցման հեղինակ։
2016-17 մրցաշրջանում Լոմբարդին վերադարձավ Լացիո։ Իր դեբյուտը Սերիա A-ում նշեց 2016 թվականի օգոստոսի 21-ին՝ Ատալանտայի դեմ խաղում։ Այս խաղում նա խաղադաշտ դուրս եկավ թիմի մեկնարկային կազմում և գոլ խփեց հանդիպման 33-րդ րոպեին։ Այս մրցաշրջանում Լոմբարդին անցկացրեց 19 հանդիպում՝ դառնալով 1 գոլի հեղինակ։
2017 թվականի օգոստոսի 31-ին Լոմբարդին վարձավճարով տեղափոխվեց Բենևենտո։ Իր դեբյուտը նշեց սեպտեմբերի 17-ին՝ թիմի մեկնարկային կազմում խաղադաշտ դուրս գալով Նապոլիի դեմ խաղում։ 2018 թվականի փետրվարի 11-ին Ռոմայի դեմ խաղում իտալացին գոլային փոխանցում տվեց, սակայն Բենևենտոն պարտվեց 5-2 հաշվով։ Ակումբի կազմում Լոմբարդին անցկացրեց 17 հանդիպում՝ դառնալով 2 գոլային փոխանցման հեղինակ։
2019 թվականի հունվարի 15-ին Լոմբարդին 18 ամսվա վարձավճարով միացավ Վենեցիային, սակայն Լացիո վերադարձավ 6 ամիս անց։ Հուլիսի 17-ին նա 1 տարվա վարձավճարով տեղափոխվեց Սալերնիտանա։ Իր առաջին գոլը ակումբի կազմում խփեց նոյեմբերի 30-ին՝ Ասկոլիի դեմ խաղում։ Դեկտեմբերի 7-ին Լոմբարդին 3 գոլային փոխանցում տվեց Չիտադելայի դեմ խաղում։


== Միջազգային կարիերա ==
Լոմբարդին ներկայացրել է Իտալիան մինչև 18 և մինչև 19 տարեկանների երիտասարդական հավաքականների կազմում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 12-ի դրությամբ


== Ծանոթագրություններ ==


== Արտաքին հղումներ ==
Լոմբարդիի պաշտոնական Ինստագրամի էջը
Լոմբարդին transfermarkt-ում
Լոմբարդին soccerbase.com-ում
Լոմբարդին WhoScored.com կայքում
Լոմբարդին Սերիա A-ի պաշտոնական կայքում Archived 2018-09-26 at the Wayback Machine.
Լոմբարդին ՈՒԵՖԱ-ի պաշտոնական կայքում
Une vie d'amour (երգ)

Սիրո մի կյանք (ֆր.՝ Une vie d'amour), Շառլ Ազնավուրի բառերով, Ժորժ Կառվարենցի 1981 թվականի հեղինակած երգը։
Շառլ Ազնավուրը Միրեյ Մատյոյի հետ 1981 թվականին կատարել են երգի ֆրանսերեն տարբերակը «Թեհրան-43» (ԽՍՀՄ, Ֆրանսիա, Շվեյցարիա, Իսպանիա) կինոնկարում, երգել են ֆրանսերեն։ Շառլ Ազնավուրը երգը կատարել է նաև մենակ և ֆրանսերեն, և ռուսերեն։ Մարտ ամսին ֆրանսիական Barclay Records ձայնագրման լեյբլով թողարկել են «Թեհրան-43» (Teheran 43), «Ինքնակենսագրություն» (Autobiographie) և (Une vie d'amour) երեք առանձին ալբոմները։
Կա Նատալիա Կանչալովկայայի երգի՝ «Հավերժ սեր» (ռուս.՝ Вечная любовь, ազատ թարգմանություն) վերնագրով ռուսերեն տարբերակը։ առաջին անգամ կատարել է Լյուդմիլա Գուրչենկոն «Ամանորյա ատրակցիոն-82» հաղորդման ժամանակ։


== Այլ կատարումներ ==
Ֆիլիպ Կիրկորով և Ալսու
Ավրաամ Ռուսո և Օլգա Լեպսկա
Լև Լեշչենկո և Թամարա Գվերդծիթելի
Լյուդմիլա Գուրչենկո
Ալեքսեյ Վորոբյով
Լարիսա Դոլինա և Գարիկ Մարտիրոսյան
Վալերի Լեոնտև
Օլեգ Պոգուդին


== Ծանոթագրություններ ==
Անդրանիկ Հովհաննիսյան (մանկավարժ)

Անվան այլ կիրառումների համար տե՛ս՝ Անդրանիկ Հովհաննիսյան (այլ կիրառումներ)Անդրանիկ Պետրոսի Հովհաննիսյան (1908, Եղեգնաձորի շրջան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Անդրանիկ Հովհաննիսյանը ծնվել է 1908 թվականին, Եղեգնաձորի շրջանի Եղեգնաձոր ավանում։ Ավարտել է տեղի դպրոցը, ընդունվել Երևանի մանկավարժական տեխնիկումը, որն ավարտել է 1930 թվականին։ Աշխատանքի է անցել Արտաշատի մանկավարժական տեխնիկումում։ Դասավանդել է ֆիզիկա և մաթեմատիկա։ Երեք տարի անց ընդունվել է Երևանի պոլիտեխնիկական ինստիտուտը, այն ավարտել է 1939 թվականին։ Դասավանդել է Երևանի Կիրովի անվան քիմկոմբինատի կադրերի պատրաստման ուսումնարանում։
1941 թվականի հունիսի 25-ին Հովհաննիսյանը զորակոչվել է կարմիր բանակ։ 1942 թվականին ռազմական ուսումնարանն ավարտելուց հետո, նշանակվել է 49-րդ բանակի 338-րդ դիվիզիայի դաշտային լաբորատորիայի վարիչ։ 1943 թվականի ապրիլին նահանջող գերմանական զորքերը դիրքեր են գրավել Ուգրա գետի արևմտյան ափին։ Մարտական առաջադրանքի կատարման ժամանակ Հովհաննիսյանն արժանացել է կառավարական պարգևների, Կարմիր աստղի շքանշանի։ 1944 թվականի վերջերին Լեհաստանի Կրակով քաղաքի ազատագրման մարտերում Անդրանիկը իրեն գերազանց է դրսևորել։ Հովհաննիսյանը երրորդ անգամ է վիրավորվել և Խարկովում բուժվելուց հետո, 1945 թվականի հոկտեմբերին զորացրվել է։
Զորացրվելուց հետո անցել է մանկավարժական աշխատանքի։ Երկար տարիներ ֆիզիկա և մաթեմատիկա է դասավանդել Երևանի գյուղմեքենայացման տեխնիկումում, Սունդուկյանի անվան № 90, Եղեգնաձորի շրջանի Ելփին գյուղի միջնակարգ դպրոցներում։


== Պարգևներ ==
Կարմիր աստղի շքանշան


== Ծանոթագրություններ ==
(20556) Միջեկիմբլ

(20556) Միջեկիմբլ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20556) Միջեկիմբլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուպտյուգ (Վետլուգայի վտակ)

Լուպտյուգ  (ռուս.՝ Луптюг ), գետ Ռուսաստանում, հոսում է Դարովսկի, Կիրովի և Օկտյաբրսկի շրջաններում, Կոստրոմայի մարզում։ Գետաբերանը տեղակայված է Վետլուգա գետի աջ ափին՝ 726 կմ հեռավորության վրա։ Գետի երկարությունը 65 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վետլուգա գետն է, գետի ենթաավազանը Վոլգա գետն է։ Գետի գետային ավազանը Վոլգա գետն է.

Ջրային օբյեկտի, պետական ջրային գրանցման կոդը - 08010400112110000040809
Հիդրոլոգիական ուսումնասիրությունների կոդը - 110004080
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆիլիպպա Գրեգորի

Ֆիլիպպա Գրեգորի (անգլ.՝ Philippa Gregory, հունվարի 9, 1954(1954-01-09), Նայրոբի, Բրիտանական կայսրություն), անգլիացի պատմավիպասան, որն իր գրական ուղին սկսել է 1987 թվականին։ Նա առավել հայտնի է իր «Մեկ այլ աղջիկ Բոլեյններից» (2001) վեպով, որը 2002 թվականին արժանացել է Վիպասանների ասոցիացիայի մրցանակին։ Այն երկու անգամ էկրանավորվել է։
AudioFile ամսագիրը Գրեգորիին անվանել է «բրիտանական պատմական ֆանտաստիկայի թագուհի»:


== Ստեղծագործությունները ==


=== «Վայդեկր» եռագրությունը ===
Վայդեկր, կամ մութ կիրք (Wideacre, 1987)
Արտոնություններով երեխան / Ընտրյալ երեխան, կամ Իր ողջ կյանքի սերը / Օրհնյալ երեխան (The Favoured Child, 1989)
Մերիդոն, կամ Այլ կյանքի մասին երազներ (Meridon, 1990)


=== «Երկրային ուրախություններ» վիպաշարքը ===
Երկրային ուրախություններ (Earthly Joys, 1998)
Կույս երկիր (Virgin Earth, 1999)


=== «Թյուդորները» վիպաշարքը ===
Մեկ այլ աղջիկ Բոլեյններից (The Other Boleyn Girl, 2001)
Արյունոտ Մերիի գաղտնիքը, կամ Թագուհու կատակը (The Queen’s Fool, 2003)
Կույս թագուհու սիրեկանը (The Virgin’s Lover, 2004)
Հավերժ արքայադուստր (The Constant Princess, 2005)
Բոլեյնների ժառանգությունը (The Boleyn Inheritance, 2006)
Իմաստուն կինը (The Wise Woman, 2006)
Մեկ այլ Թագուհի (The Other Queen, 2008)
Թագուհու սանձահարումը (The Taming of the Queen, 2015)
Երեք քույր, Երեք թագուհի (Three Sisters, Three Queens, 2016)
Ջեյն Գրեյի, Քեթրին Գրեյի և Մերի Գրեյի մասին գիրք (սպասվում է 2017-ի օգոստոսին)


=== «Զարմիկների պատերազմը» վիպաշարքը ===
Պետք չէ շփոթել Կևին Ֆիլիպսի 1999 թվականի «Զարմիկների պատերազմը» գրքի հետ։

Սպիտակ թագուհին (The White Queen, 2009)
Կարմիր թագուհին (The Red Queen, 2010)
Րիվերսների լեդին (The Lady of the Rivers, 2011)
Արքայագործի դուստրը (The Kingmaker’s Daughters, 2012)
Սպիտակ արքայադուստրը, կամ Թյուդորների առաջին վարդը (The White Princess, 2014)
Արքայի անեծքը (The King’s Curse, 2014; ավելի վաղ գովազդվում էր որպես «Վերջին վարդը» (The Last Rose)):


=== «Խավարի միաբանությունը» վիպաշարքը ===
«Ընկեցիկը» (Changeling, 2012)
«Փոթորիկ ազդարարողները» (Stormbringers, 2013)
«Հիմարների ոսկին» (Fools gold, 2014)
«Խավարի ճանապարհներով» (Dark Tracks, 2018)


=== Վիպաշարքերից դուրս վեպեր ===
Իմաստուն կինը (The Wise Woman, 1992)
Կատարյալ ճիշտ (Perfectly Correct, 1992)
Տիկին Հարլին և Զարգացման կենտրոնը (Mrs. Hartley and the Growth Centre, 1992)-Գիրքը հետագայում վերահրատարակվել է «Ալիս Հարլիի երջանկությունը» վերնագրով։
Ընկած ամպերը (Fallen Skies, 1994)
Հարգելի առևտուր (A Respectable Trade, 1995)
Փոքրիկ տունը (The Little House, 1998)
Զելդայի կտրվածքը (Zelda's Cut, 2001)


=== Պատմվածք ===
Հաց և շոկոլադ (Bread and Chocolate, 2002)


=== Մանկական գործեր ===
Ծովահենի պատմությունը (A Pirate Story)
Diggory and the Boa Conductor
Փոքրիկ ընտանի վիշապը (The Little Pet Dragon)
Արքայադուստր Ֆլորիզելլան (Princess Florizella)
Արքայադուստր Ֆլորիզելլան և հսկան (Princess Florizella and the Giant)
Արքայադուստր Ֆլորիզելլան և գայլերը (Princess Florizella and the Wolves)


=== Վավերագրություններ ===
Զարմիկների պատերազմի կանայք․ Դքսուհին, Թագուհին և Արքայամայրը (The Women of the Cousins' War: The Duchess, the Queen and the King's Mother, 2011) - Դևիդ Բալդվինի և Մայքլ Ջոնսի հետ համահեղինակությամբ։


== Ծանոթագրություններ ==
Տասը (այլ կիրառումներ)

Տասը, կարող է վերաբերել՝

Տասը - բնական թիվ է, գտնվում է 9-ի և 11-ի միջև։
Տասը - ֆիլմի օպերատորը հենց ինքն է՝ Քիառոստամին, որը նկարել է Սոնի DVCAM տեսախցիկով։ Ֆիլմի գործողությունների մեծ մասը կատարվում է մեքենայի մեջ։
Պալցինո (գյուղ, Վաչսկի շրջան)

Անվան այլ կիրառումների համար տե՛ս՝ ՊալցինոՊալցինո (ռուս.՝ Пальцино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեզ Իսար

Լեզ Իսար (ֆր.՝ Les Issards), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևելյան Պամե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09145։


== Բնակչություն ==
Համայնքի բնակչությունը 2008 թվականին կազմում էր 242 մարդ։


== Տնտեսություն ==
2007 թվականի տվյալներով 136 աշխատունակ տարիքի մարդկանցից (15-64 տարեկան) 106-ը տնտեսապես ակտիվ էին, 30-ը անգործունակ (ակտիվության ցուցանիշը 77,9 %, 1999 թվականին եղել է՝ 64,5 %)։ 106 աշխատունակ բնակիչներից 96-ը աշխատում էին (53 տղամարդ և 43 կին), անաշխատանք էին 10-ը (1 տղամարդ և 9 կին)։ 30 անգործունակ մարդկանցից 11-ը աշակերտներ կամ ուսանողներ են, 8-ը թոշակառու, 11-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լեզ Իսար» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-9 
«Լեզ Իսար» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Վեշալովկա

Վեշալովկա (ռուս.՝ Вешаловка), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեյդու Կույատե

Սեյդու Բադիան Կույատե (ֆր.՝ Seydou Badian Kouyaté; ապրիլի 10, 1928(1928-04-10), Բամակո, Մալի - դեկտեմբերի 28, 2018(2018-12-28), Բամակո, Մալի), մալիացի գրող և քաղաքական գործիչ։ Մալիի «Le Mali» օրհներգի խոսքերի հեղինակը։


== Կենսագրություն ==
Սեյդու Բադիան Կույատեն ծնվել է Բամակոյում և սովորել է բժշկություն Ֆրանսիայի Մոնպելյեի համալսարանում, ապա  վերադարձել է Մալի, որտեղ աշխատել է բժիշկ և ակտիվորեն մասնակցել է Սուդանական միության, Աֆրիկյան ժողովրդական միության քաղաքական կուսակցության գործունեությանը։ 
Նախագահ Մոդիբո Քեյթի օրոք նա գրել է Մալիի  «Le Mali» օրհներգի խոսքերը և 1960-1968 թվականներին զբաղեցրել է գյուղատնտեսության և ծրագրավորման նախարարի պաշտոնը, իսկ 1962 թվականի սեպտեմբերի 17-ին ճանաչվել է զարգացման նախարար (տնտեսական և ֆինանսական համաձայնեցման), սակայն 1968 թվականի պետական հեղաշրջումից և նախագահ Մուսսի Թրաորեի իշխանության տակ անցնելուց հետո նա արտաքսվել է Քիդալ, իսկ 1975 թվականի ազատագրումից հետո վտարվել է երկրից, բնակություն հաստատել Դակարում (Սենեգալ)։
1997 թվականի նախագահական ընտրությունների ժամանակ եղել է թեկնածու գործող նախագահ Ալֆա Ումար Կոնարի դեմ, ով իր թեկնածությունը հեռացրեց պետության ղեկավարի վարչական ռեսուրսների պատճառով («Ընտրությունների վատ կազմակերպում»)։ Հենց սկզբից ունենալով կապ Սուդանական միություն-Աֆրիկական ժողովրդական միության հետ, հաջորդիվ 1998 թվականին հեռացվեց կուսակցությունից։
Կույատեն նաև որպես գրող ձեռք է բերել միջազգային ճանաչում։ Նրա «Ամպրոպի մեջ» պատմվածքը, որը հրատարակվել է 1957 թվականին, դեռ մինչև երկրի անկախության հռչակումը մհամարվում էր Մալիի գրականության առաջին արձակ ստեղծագործությունը։ Այն արտացոլում է երկրի կյանքում  քաղաքական փոփոխություններին նախորդող պայմանները և պարզում է աֆրիկյան հասարակության ներքին պառակտումը։ Դրան հաջորդեցին հակագաղութային «Չակիի մահը» դրաման (1962) և «Աֆրիկացի ղեկավարները երես առ երես իրենց ժողովրդին» (1964), ինչպես նաև երկու վեպեր՝ «Արյունահոսող դիմակներ» (1976, ռուսերեն թարգմանոություն 1980) և «Սրբազան հարսանիքներ» (1977)։ 2007 թվականին հրատարակվեց նրա վերջին «Ծուղակների եղանակը»։
2018 թվականի մարտին Սեյդու Բադիան Կույատեն պարգևատրվեց Mécènes GPLA 2017 Գրան-պրիով՝ որպես տուրք իր ամբողջ մատենագիտական կարիերային։


== Ստեղծագործություններ ==
1957: Sous l’orage
1965: Les Dirigeants africains face à leurs peuples
1976: Le Sang des masques
1977: Noces sacrées
2007: La Saison des pièges, Nouvelles éditions ivoiriennes и Présence africaine


== Ծանոթագրություններ ==
(2303) Ռեստինա

(2303) Ռեստինա (անգլ.՝ Retsina), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 24-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,992767 ա. մ., առավելագույնը մոտենում է 2,643 ա. մ. հեռավորության վրա և հեռանում 3,3426 ա. մ.։ Արեգակի շուրջ մեկ ամբողջական պտույտ է կատարում 1891,07 երկրային օրվա ընթացքում, իր ուղեծրով շարժվելով միջինում 0,190368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2303) Ռեստինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուբախովո (գյուղ, Սերեդինա-Բուդայի շրջան)

Լյուբախովո (ուկրաիներեն՝ Любахове), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Լյուբախովո գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավերաջուր

Ավերաջուր, գետ Գեղարքունիքի մարզում՝ Սևանա լճի ավազանում, Զոլաքար գետի օժանդակը։ Սկիզբ է առնում Վարդենիսի լեռների կենտրոնական մասի հյուսիսային լանջերից և Զոլաքար գյուղի հյուսիսային եզրում միախառնվում մայր գետին։ Երկարությունը 12 կմ է։


== Ծանոթագրություններ ==
Նիժնյայա Իշչերեդ

Նիժնյայա Իշչերեդ (ռուս.՝ Нижняя Ищередь), գյուղ Ռուսաստանի Ռյազանի մարզի Կորաբլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նավակը (մուլտֆիլմ)

Նավակը, խորհրդային մուլտիպլիկացոն ֆիլմ` երեխաների համար, նկարահանվել է 1956 թվականին, ըստ Վլադիմիր Սուտեևի համանուն հեքիաթի։


== Սյուժե ==
Հեքիաթը պատմում է չորս ընկերների` Մրջյունի, Ճուտիկի, Մկնիկի և Որդի մասին։ Նրանք գնում են զբոսանքի և լճակի ափին հանդիպում են գորտին, որը նրանց կանչում է լողալու։ Ընկերները չէին կարողանում լողալ, և գորտն սկսում է ծիծաղել նրանց վրա։ Ընկերները որոշում են նավարկության գնալ և միասին նավակ են պատրաստում արմատի կտորից, իսկ առագաստի փոխարեն օգտագործում են մեծ տերև։
Ընկերները ուրախ լողում էին նավակով, բայց հանկարծ ամպերը փակում են արևը, քամին սաստկանում է և փոթորիկ է սկսվում։ Ալիքը քշում է Ճուտիկին, բայց գորտը փրկում է նրան։ Իսկ մյուսները նավակայմից բռնած հասնում են կղզի։ Գորտն այնտեղ է բերում Ճուտիկին և լողալով հեռանում։ Իսկ ընկերները նորից են լողում և նույնիսկ կարողանում են փրկել գորտին չար գայլաձուկից։


== Տարբերություն սկզբնական տեքստից ==
Սկզբնական պատմությունը վերջանում էր նավարկումով, իսկ մուլտֆիլմի սյուժեն բավական երկար է։
Սկզբնական տեքստում նավակի կորպուսի կառուցման համար օգտագործվում է ընկույզի կճեպ, իսկ մուլտֆիլմում` ծառի կեղև։
Սկզբնական տեքստում գործող կերպարներից մեկը եղել է բզեզ, իսկ մուլտֆիլմում` որդ (ավելի ուշ` թիթեռ)։


== Հեղինակներ ==


== Գրականություն ==
Сутеев В. Сказки-мультфильмы В. Сутеева. — АСТ, 2011. — 160 с. — (Сказки-мультфильмы). — ISBN 978-5-17-073721-5 , 978-5-17-073720-8 Сказки и иллюстрации к ним — Владимира Сутеева. Сказка «Кораблик» — стр. 17-22.
Фильмы-сказки. Сценарии рисованных фильмов. Выпуск 5.. — М.: Искусство, 1958. — 290 с. В. Сутеев «Кораблик», стр. 3.


== Ծանոթագրություններ ==
Դագիստի Դաղ

Դագիստի Դաղ, լեռ Պոնտական լեռների արևելյան հատվածում, Սև ծովի հարավ-արևելյան ափից ոչ հեռու։ Պատաջուր լեռնաշղթայից հարավ։ Ծալքավոր է ու լանջերն անտառապատ։ Բարձրությունը 1886 մետր է։


== Ծանոթագրություններ ==
Չերվոնոսլոբոդսկի գյուղական խորհուրդ (այլ կիրառումներ)

Չերվոնոսլոբոդսկի գյուղական խորհուրդ, կարող է վերաբերել՝

Չերվոնոսլոբոդսկի գյուղական խորհուրդ - Ուկրաինայի Սումիի մարզի Բուրինսկի շրջանում
Չերվոնոսլոբոդսկի գյուղական խորհուրդ - Ուկրաինայի Սումիի մարզի Նեդրիգայլովսկի շրջանում
Էսպոո

Էսպոո (ֆիններեն՝ Espoo [ˈespoː], շվեդերեն՝ Esbo [ˈɛsbo] Էսբյու), քաղաք Ֆինլանդիայում, երկրի՝ մեծությամբ երկրորդ քաղաքը։ Տարածքը կազմում է 528,03 կմ², որից 312,29 կմ² ցամաք է, 17,94 կմ² ներքին ջրեր են, իսկ մնացած 197,80 կմ²՝ ծով։
Տեղակայված է երկրի հարավում՝ Բալկանի Ֆիննական ծոցի ափի վրա։ Լինելով Հելսինկիի քաղաք-արբայնակ՝ մտնում է Մեծ Հելսինկիի կազմի մեջ։
Էսպոոն պաշտոնապես համարվում է երկլեզու քաղաք։ Բնակչության մեծ մասը (83,6%) խոսում է ֆիններեն, իսկ մյուսները (8,3%)՝ շվեդերեն։ Բնակչության 8%-ի համար ֆիններենը և շվեդերենը մայրենի լեզուներ չեն։
2012 թվականին Էսպոոն եղել է Ֆինլանդիայի նվազագույն դոտացիոն մունիցիպալիտետը, որը իր գործունեությունը ծավալել է ներքին ինքնաֆինանսավորման հաշվին։ Ըստ 2012 թվականի մունիցիպալիտետական ընտրությունների արդյունքների, կանանց բաժինը քաղաքային սովետում ամենաշատը եղել է Ֆինլանդիայում (ավելի քան 53 %)։ Քաղաքային սովետի ներկայացուցիչը 2013 թվականից մինչև 2015 թվականների ընթացքում եղել է Թիմո Սոյնին` Իսկական ֆիններ կուսակցության առաջնորդը։
Քաղաքի օրը նշվում է օգոստոսի 27-ին։


== Բնակչություն ==


== Սպորտ ==
Քաղաքում գործում է Հոնկա ֆուտբոլային ակումբը, որը մասնակցում է Ֆինլանդիայի Վեյկաուսլիգա բարձրագույն մրցարշավի չեմպիոնատին, ինչպես նաև՝ հոկեյի էսպոո Բլյուզ ակումբը, որը մասնակցում է ֆիննական ՍՄ մրցարշավին։
1990 թվականի մարտի 8-14-ը Բարոնա մրցասպարեզի սառցադաշտում տեղի ունեցավ հոկեյի կանանց առաջնությունը, այդ թվում նաև վերջնախաղը և 3-րդ հորիզոնականի համար պայքարը, որտեղ Ֆինլանդիայի կանանց թիմը հաղթեց Շվեդիայի թիմին 8:2 հաշվով և դարձավ կանանց թիմերի աշխարհի չեմպիոնատի հնգակի բրոնզե մեդալակիր։


== Քաղաքակրթություն և արվեստ ==
1985 թվականից քաղաքում գործում է երիտասարդական թատրոն (շվեդերեն՝ Unga Teatern), որը Ֆինլանդիայի ամենահին մանկական և պատանեկական թատրոնն է։
Էսպոոն հայտնի մեղեդային դեթ մետալ Children of Bodom խմբի և նրա անդամների մեծ մասի ծննդավայրն է։ Էսպոոյում է գտնվում Բոդոմ լիճը, որտեղ կատարած սպանությունը դարձել է խմբի անվան հիմքը։


== Տեսարժան վայրեր ==
Մորմոնների տաճար
Fortum ընկերության ղեկավար կայան
Աալտո համալսարան
«Serena» ակվապարկ
Microsoft Mobile ընկերության ղեկավար կայան
Remedy Entertainment տեսախաղերը ստեղծողների ղեկավար կայան


== Պատկերասրահ ==

		
		
		


== Հարևան քաղաքներ ==
 Հունգարիա Էստերգոմ, Հունգարիա
 Ռուսաստան Գատչինա, Ռուսաստան
 ԱՄՆ Իրվինգ, ԱՄՆ
 Դանիա Կյոգե, Դանիա
 Նորվեգիա Կոնգսբերգ, Նորվեգիա
 Շվեդիա Կրիստիանստադ, Շվեդիա
 Էստոնիա Նիմմե, Էստոնիա
 Իսլանդիա Սյոյդաուրկրոուկյու, Իսլանդիա
 Չինաստան Շանհայ, Չինաստան
 Ռուսաստան Սոճի, Ռուսաստան


== Հայտնի բնիկներ ==
Լաուրա Լեպիստյո՝ ֆիգուրիստ, որը Եվրոպայի առաջնությունյան անհատական կարգում ստացել է երկրի պատմության մեջ առաջին ոսկե մեդալը։
Փեթրի Լինդրուս՝ Norther և Ensiferum խմբերի մենակատար։
Կիմի Ռայկկոնեն՝ Ֆորմուլա 1-ի հայտնի մրցարշավորդ։
Հելվի Հյամյալյայնեն՝ ֆիննական գրող։
Սեմ Լեյք՝ գրող, Remedy Entertainment-ի սցենարիստ։


== Տես նաև ==
Անդրսահմանային համատեքստում շրջակա միջավայրի վրա ազդեցության գնահատման մասին կոնվենցիա


== Ծանոթագրություններ ==


== Արտաքին հղումներ ==
Էսպոյի մունիցիպալիտետ (ֆին.)(շվեդ.)(անգլ.)
Շատովկա (գյուղ, Արզամասկի շրջան)

Անվան այլ կիրառումների համար տե՛ս՝ Շատովկա (այլ կիրառումներ)Շատովկա (ռուս.՝ Шатовка), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկի Տաբոր

Վելիկի Տաբոր (անգլ.՝ Veliki Tabor), հին ամրոց Խորվաթիայի հյուսիս-արևմուտքում։ Կառուցվել է 12-րդ դարի սկզբին ծովից 219 մ բարձրության բլրի գագաթին` Դեսինիչ ավանի հարևանությամբ։ Զբաղեցնում է 3.340 մ² մակերես։
Ամրոցը շրջապատված է ամրոցային պատերով, որոնք ունեն տարբեր ժամանակ կառուցված աշտարակներ։ Հիմնական հնգանկյուն աշտարակը կառուցվել է 12-րդ դարի կեսերին, իսկ հնգանկյուն մնացած աշտարակները` 15-րդ դարի կեսերին։
Միջնադարում ամրոցը պատկանել է Ցելեի կոմս Հերման II-ին։ Ամրոցի ժամատանը, որը գտնվում է առաջին հարկում, պահպանվում է լեգենդար Վերոնիկա Դեսինիչի գանգը, ով գլխատվել էր 15-րդ դարի կեսերին երիտասարդ ազնվականի հետ ապօրինի սիրային կապեր ունենալու պատճառով։ Այդ երիտասարդը եղել է կոմսի որդին` Ֆրիդրիկը։


== Պատմություն ==

1927-1935 թվականներին ամրոցը պատկանել է խորվաթ գեղանկարիչ Օտոն Իվեկովիչին։
Ներկայումս ամրոցը թանգարան է, որի հավաքածուն ներառում է հին զենքեր, գեղարվեստի տարբեր նմուշներ, միջնադարյան կավագործության ու դարբնոցային իրեր։
2002 թվականից Վելիկի Տաբոր ամրոցը դարձել է կարճամետրաժ ֆիլմերի միջազգային փառատոնի անցկացման վայր։
2008 թվականից ամրոցը փակվել է վերանորոգման նպատակով։ Վերանորոգման աշխատանքներն ավարտվել են 2011 թվականին։


== Ծանոթագրություններ ==


== Արտաքին հղումներ ==
Վելիկի Տաբոր
Տաբորի կինոփառատոն
Վահանակային խաղ

Վահանակային խաղ կամ կոնսոլ խաղ (անգլ.՝ console game), համակարգչային խաղ, որը նախատեսված է խաղային բարձակի վրա աշխատելու համար և ոչ թե որևէ այլ սարքի վրա, ինչպիսին է անհատական ​​համակարգիչը կամ արկադային ավտոմատը։ Վահանակի համար նախատեսված բազմամակարդակ համակարգչային խաղի տարբերակը կոչվում է խաղի վահանակային տարբերակ։


== Նկարագրություն ==
Բոլոր խաղային կոնսոլները կարելի է մոտավորապես բաժանել երկու տեսակի. ինքնուրույն ավտոնոմ կոնսոլներ, որոնք կոչվում են նաև դյուրակիր խաղային համակարգեր (օրինակներ անգլ.՝ PlayStation Portable, Nintendo DS), և կոնսոլներ, որոնք միացվում են պատկերի և ձայնի ելքային սարքերին։ Այս երկրորդ տեսակի կոնսուլները կոչվում են նաև խաղային վահանակներ (PlayStation 4, Xbox one): Ձեռքի վահանակների խաղերը կարող են անվանվել նաև «խաղեր դյուրակիր համակարգիչների համար», «խաղեր գրպանի կոնսուլների համար» և «խաղեր ձեռքի ղեկավարմամաբ կոնսուլների համար» (անգլ.՝ Handheld video game): Երկրորդ տեսակի կոնսոլների համար խաղերը կարող են անվանվել «կցորդի համար խաղեր» կամ «կցորդային խաղեր»։
Բարձակային խաղերի կառավարման սարքերը տարբերվում են համակարգչային խաղերի այլ տեսակների կառավարումից։ Ձեռքի վահանակների դեպքում կառավարման միջոցները  տեղադրվում են հենց բարձակների վրա։ Կցորդային կոնսոլների դեպքում ղեկավարման համար կիրառվում են խաղաբարձիկներ և ջոյսթիքներ, որոնք, որպես կանոն, մշակվում են այս վահանակի արտադրողի կողմից և վաճառվում են հավաքածուի հետ միասին։ Սակայն այս առանձնահատկությունը «խիստ» չէ. շատ կոնսուլներ թույլ են տալիս այլ մուտքային սարքերի միացում, ինչպիսիք են ստեղնաշարն ու մկնիկը։


== Ծանոթագրություններ ==


== Արտաքին հղումներ ==
«Игры (games): компьютерные игры / Термины / Игровая индустрия / GameDev.ru — Разработка игр»։ www.gamedev.ru։ Վերցված է 2021-02-27 
«Михаил Фёдоров: Разработка консольных игр. / Разработка / Статьи / Игровая индустрия / GameDev.ru — Разработка игр»։ www.gamedev.ru։ Վերցված է 2021-02-27
Ջանո դել Ումբրիա

Ջանո դել Ումբրիա (իտալերեն՝  Giano dell'Umbria), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 3619 մարդ։ Խտությունը՝ 81 մարդ/կմ²։ Տարածքը՝ 44 կմ²։ Էլեկտրոնային փոստ՝ 6030։ Հեռախոսային կոդ՝ 0742։
Բնակավայրի հովանավորն է Սան Ֆելիսեն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0742 93191
Էլեկտրոնային հասցե։ info@comune.gianodellumbria.it
Գլխավոր կայք։ http://www.giano.umbria.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեգամոլ Արմենիա

Մեգամոլ Արմենիա, առևտրի և ժամանցի բազմաֆունկցիոնալ կենտրոն Երևանում՝ Նոր Նորք վարչական շրջանում։ Շահագործման է հանձնվել 2019 թվականի հոկտեմբերի 23-ին։ Հայաստանի և տարածաշրջանի ամենամեծ առևտրի և ժամանցի կենտրոնն է։


== Նկարագրություն ==
Զբաղեցնում է 98. 000 քառ․ մետր տարածք, ունի 6 հարկ, առևտրի կենտրոնում ներկայացված է շուրջ 100 տեղական և միջազգային բրենդ։ Առևտրի կենտրոնի ստորգետնյա երեք հարկերում գործում է շուրջ 1800 մեքենայի համար նախատեսված ավտոկայանատեղի, որն ամենամեծն է Հայաստանում և տարածաշրջանում։
Բացի խանութ-սրահներից, մոլում գործում է տարածաշրջանի ամենամեծ խաղահրապարակը, կինոթատրոն, ռեստորան-սրճարաններ, ֆուդկորտ։
Առևտրի կենտրոնում ներկայացված է հայ նկարիչ Մինաս Ավետիսյանի «Գիշեր» որմնանկարը (1973 թվական), որը վերականգնվել է իտալացի մասնագետների կողմից՝ Ֆաբրիցիո Իակոբինիի գլխավորությամբ։ Որմնանկարը համարվում է պատմամշակութային հուշարձան և Հայաստանի Հանրապետության սեփականությունն է։
Մեգամոլում է տեղակայված Գինեսի ռեկորդների գրքում գրանցված շատրվան։


== Տես նաև ==
Երևան Մոլ
Դալմա Գարդեն Մոլ
Ռիո Մոլ
Ռոսիա Մոլ


== Ծանոթագրություններ ==
Վասիլ Իլյոսկի

Վասիլ Իլյոսկի (մակեդոներեն՝ Васил Иљоски, դեկտեմբերի 20, 1902(1902-12-20), Կրուշևո, Kruševo Municipality, Հյուսիսային Մակեդոնիա - նոյեմբերի 1, 1995(1995-11-01), Սկոպիե, Հյուսիսային Մակեդոնիա), մակեդոնացի գրող, դրամատուրգ, պրոֆեսոր, մակեդոնական գրականության կարևորագույն ներկայացուցիչներից, Մակեդոնիայի գրողների միության հիմնադիրներից, Մակեդոնիայի գիտությունների և արվեստի ակադեմիայի անդամ (1967)։


== Կենսագրություն ==
Վասիլ Իլյոսկին ծնվել է 1902 թվականին Կրուշևոյում։ Մանուկ հասակում տեղափոխվել է Կումանովո, որտեղ էլ ավարտել է միջնակարգ դպրոցը։ Հորն օգնել է իրենց ընտանեկան բիզնեսում, սակայն այն չի ընդունել որպես իր ապագա մասնագիտություն։ Դպրոցն ավարտելուց հետո ընդունվել է Սկոպյեի համալսարանի փիլիսոփայության ֆակուլտետ։ Կարիերայի սկզբում աշխատել է Կումանովոյի քաղաքային վարժարանում։ Եղել է Սկոպյեի համալսարանի մանկավարժական ֆակուլտետի պրոֆեսոր։
Վասիլ Իլյոսկու «Դասալիքը» պիեսը, որը հայտնի է որպես «Lenče Kumanovče», 1928 թվականին բեմականացվել է Սկոպյեի թատրոնում և համարվում է մակեդոներեն գրված առաջին պիեսներից մեկը։


== Ստեղծագործություններ ==
Հեղինակ է բազմաթիվ դրամաների, կատակերգությունների, էսսեների։

«Դասալիքը»  - "Бегалка", տպագրվել է 1926 թվականին and it is known as "Lenče Kumanovče"
«Չորբացի Տեոդոս» - "Чорбаџи Теодос", տպագրվել է 1937 թվականին
«ՈՒսանողի արկածները» "Ученичка авантура", տպագրվել է 1939 թվականին
«Գրասենյակ գործազուրկի համար» "Биро за безработни"
«Գրի՛ր, Պանչե» - "Пиши, Панче", տպագրվել է 1947 թվականին
«Երկուսը մեկի դեմ» - "Два спрема еден", տպագրվել է 1952 թվականին
«Պատիվ» - "Чест" տպագրվել է 1953
«Կուզման Կապիդան» - "Кузман Капидан", տպագրվել է 1954 թվականին
"«Հայր և որդի» - "Син и татко", տպագրվել է 1955. թվականին
«Արյունոտ քար» - "Окрвавен камен", տպագրվել է 1968 թվականին
«Հարսանիք» - "Свадба", տպագրվել է 1976 թվականին
«Մահ հանուն կյանքի» - "Смрт за живот", տպագրվել է 1988 թվականին
«Երիտասարդ որդիներ»- "Млади синови"


== Ծանոթագրություններ ==


== Արտաքին հղումներ ==
Vasil Iljoski's biography
Vasil Iljoski Archived 2010-03-09 at the Wayback Machine. at dpmk.org
Begalka Archived 2010-02-15 at the Wayback Machine.
Čorbadži Teodos Archived 2009-05-21 at the Wayback Machine.
Čest Archived 2011-07-22 at the Wayback Machine.
Քառասնաջուր

Քառասնաջուր, գետակ Հայաստանի Սյունիքի մարզում, Գիժգետի աջ օժանդակը։ Սկիզբ է առնում Զանգեզուրի լեռներից և Ցղունի գյուղից 7 կմ արևմուտք միախառնվում մայր գետին։ Երկարությունը՝ 6 կմ։


== Ծանոթագրություններ ==
Գորիցի (գյուղ, Ժիրյատինսկի շրջան)

Անվան այլ կիրառումների համար տե՛ս՝ ԳորիցիԳորիցի (ռուս.՝ Горицы), գյուղ Ռուսաստանի Բրյանսկի մարզի Ժիրյատինսկի շրջանի կազմում։
Բնակչությունը 2010 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)